TSTH แจงไม่กระทบกรณี “ทาทา สตีล” ปลดพนักงาน 1,200 รายในอังกฤษ
TSTH แจงไม่กระทบข่าว “ทาทา สตีล” เตรียมปลดพนักงาน 1,200 รายในอังกฤษ เผยไม่เกี่ยวข้องกับบริษัท ยันทาทา สตีล อังกฤษ เนื่องจากมีการแยกกันบริหารชัดเจน
20 ต.ค. 2558

ผู้สื่อข่าวรายงานว่า เจ้าหน้าที่ประชาสัมพันธ์ บริษัท ทาทา สตีล (ประเทศไทย) จำกัด (มหาชน) หรือ TSTH เปิดเผยว่า กรณีที่สื่อต่างประเทศ ระบุว่า บริษัททาทา สตีล เล็งลดพนักงาน 1,200 รายในอังกฤษ นั้น ประเด็นนี้ไม่เกี่ยวกับธุรกิจของ TSTH ในประเทศไทยแต่อย่างใด เนื่องจากธุรกิจของบริษัทแยกกันบริหารชัดเจนกับธุรกิจในประเทศอื่นๆ
โดยก่อนหน้านี้สื่อต่างประเทศระบุว่า บริษัท ทาทา สตีล เตรียมประกาศลดจำนวนพนักงานลง 1,200 รายที่ทำงานในเมืองสคุนโทร์ปและลานาร์คเชียร์ ภายหลังจากที่บริษัทต้องเผชิญกับสถานการณ์ราคาสินค้าที่ร่วงลงและเงินปอนด์ที่แข็งค่าขึ้นจนทำให้บริษัทต้องตัดสินใจลดจำนวนพนักงานที่อังกฤษ
 